ka en en es en en ka ka ka ka ka ka ka ka ka ka ka ka ka ka ka ka ka ka ka en en ka en ka ka ka ka ka ka ka ka ka ka en en en en en ka en ka ka en ka ka en ka ka en ka ka en ka ka ka ka en en en en ka ka en ka ka en en
GeoCapital-ის საჩუქარი ქუთაისელებს – Microfinance.ge
T: +995 32 293 14 61|ilebanidze@gmail.com
ეთიკისა და სოციალური ზემოქმედების კომიტეტი
2015 წლის 8 მარტს ქუთაისში ზ. გამსახურდიას გამზირზე მიკროსაფინანსო ორგანიზაცია GeoCapital-ის ოფისის გვერდით ახალი სკვერი – GC პარკი საზეიმოდ გაიხსნა.
ღონისძიება ღია იყო ფართო საზოგადოებისთვის და მას დაესწრნენ ქ. ქუთაისის მერი ბ-ნ შოთა მურღულია, ვიცე მერი ბ-ნ ნოდარ მიქიაშვილი და სხვა ადგილობრივი თვითმმართველი ორგანოების თანამდებობის პირები, ასევე მოწვეულნი იყვნენ ბიზნეს წრეების და მასმედიის წარმომადგენლები. ღონისძიებაზე ძალიან ბევრი ბავშვი იმყოფებოდა, რომელთა გართობაზე ზრუნავდა მხიარული კლოუნი. კომპანია სტუმრებს კორპორატიული ტორტით და სასმელებით გაუმასპინძლდა. ქალბატონებს გაზაფხულის ყვავილები მიართვეს. სკვერის გახსნა დასრულდა კონცერტითა და ულამაზესი ფეიერვერკით.
“ჩვენ მოვაწყვეთ ეს სკვერი ქუთაისის მოსახლეობისათვის. განსაკუთრებით გვაწუხებს ახალგაზრდა თაობის ბედი და მომავალი. გვსურდა შეგვექმნა შეხვედრებისა და დასვენებისათვის სასიამოვნო ადგილი, სადაც ასევე შესაძლებელია უფასო ინტერნეტით სარგებლობა,”- ამბობს ქ-ნი ირმა სვანაძე, GeoCapital-ის გენერალური დირექტორი და ქუთაისის მკვიდრი. „ჩვენთვის ეს სკვერი საზოგადოებისათვის მოკრძალებული ლამაზი საჩუქრის გაკეთების შესაძლებლობაა, მისადმი პატივისცემისა და საყვარულის ნიშნად.“
უნდა აღინიშნოს, რომ სკვერი დაპროექტებულია ადგილობრივი არქიტექტორის მიერ და გამოირჩევა თანამდეროვე დიზაინით. მასში ოსტატურადაა შეხამებული ხელოვნური ქვის ელემენტები, დეკორატიული ფილა და მშვენიერი ნარგავები, რაც ქმნის კომფორტულ დასასვენებელ გარემოს ქალაქის შუაგულში.
სკვერი უზრუნველყოფილია უფასო Wi-Fi ინტერნეტით, რომელიც ხელმისაწვდომი იქნება ქუთაისელებისა და ქალაქის სტუმრებისათვის. პარკი სრულყოფილად არის განათებული ღამის საათებში, ხოლო მიმდებარე ტერიტორია კონტროლდება CCTV კამერებით, რაც 24 საათის განმავლობაში პარკის უპირატესობებით სარგებლობისათვის უსაფრთხო გარემოს ქმნის.
სამომავლოდ GeoCapital-ი გეგმავს არა ერთი საინტერესო ღონისძიებების ჩატარებას GC პარკში და ახალი ტრადიციების ჩამოყალიბებას ქალაქის საზოგადოებრივ ცხოვრებაში.
დაფუძნებიდან დღემდე GeoCapital-ის მეშვეობით ათასობით ადამიანმა დასავლეთ საქართველოში მიიღო მაღალხარისხიანი მომსახურეობა, აიღო ბიზნეს და სამომხმარებლო სესხები. კომერციულ საქმიანობასთან ერთად, GeoCapital-ი ახორციელებს საქველმოქმედო და საგანმანათლებლო პროექტებს, რომელთა მიზანია როგორც ადგილობრივი მოსახლეობისათვის დახმარება დღევანდელი ცხოვრების მოთხოვნებთან ადაპტაციაში, ასევე ზოგადად ბიზნეს და სოციალური გარემოს გაუმჯობესება.
2012 წელს GeoCapital-მა დააფუძნა არაკომერციული ორგანიზაცია GeoCapital Education-ი, რომელიც ატარებს უფასო ტრეინინგებს იმერეთში და აძლევს ადგილობრივ მოსახლეობას შესაძლებლობას დაეუფლონ პერსონალური და მცირე ბიზნესის ფინანსების მართვის საფუძვლებს.
GeoCapital-ი კვლავ გააგრძელებს საქველმოქმედო პროექტების განხორციელებას და იმედოვნებს, რომ თავის წვლილს შეიტანს გარემოსა და საზოგადოების სოციალურ და ეკონომიკურ განვითარებაში.
Share This Story, Choose Your Platform!
საქართველოს პასუხისმგებელი ბიზნესის კონკურსი Meliora 2020
საქართველოს პასუხისმგებელი ბიზნესის კონკურსი Meliora 2020
ტრენინგი AML-ის საკითხებზე- Accuity-ს შეთავაზება
ტრენინგი AML-ის საკითხებზე- Accuity-ს შეთავაზება
სემინარი ფასიანი ქაღალდების შესახებ
სემინარი ფასიანი ქაღალდების შესახებ
სემინარი სოციალური პასუხიმგებლობის სტანდარტების შესახებ
სემინარი სოციალური პასუხიმგებლობის სტანდარტების შესახებ
Phone: +995 99 163 707
Mobile: +995 99 163 707
News – Archive აირჩიეთ თვე სექტემბერი 2022  (1) მარტი 2022  (1) ოქტომბერი 2021  (1) ნოემბერი 2020  (2) აპრილი 2019  (1) თებერვალი 2018  (3) ნოემბერი 2017  (1) სექტემბერი 2017  (2) მარტი 2017  (1) ივლისი 2016  (1) აპრილი 2016  (2) თებერვალი 2016  (1) ნოემბერი 2015  (1) ივლისი 2015  (1) მარტი 2015  (1) ნოემბერი 2014  (2) სექტემბერი 2014  (7) ივლისი 2012  (1) მაისი 2012  (1) მარტი 2012  (1) ნოემბერი 2011  (1) ოქტომბერი 2011  (2) მაისი 2011  (2) იანვარი 2011  (1) აგვისტო 2010  (1) მაისი 2010  (3) აპრილი 2010  (1)
პარლამენტის საფინანსო-საბიუჯეტო კომიტეტის თავმჯდომარე, ირაკლი კოვზანაძე საქართველოს მიკროსაფინანსო ასოციაციის წევრებს შეხვდა 09/28/2022
საქართველოს მიკროსაფინანსო ასოციაციის განცხადება 03/30/2022
Copyright 2014 Microfinance.ge | All Rights Reserved